ଓମେଗା-3 ଏସିଡ ଇଥାଇଲ ଇଷ୍ଟର ସମୂହ

ଓମେଗା-3 ଏସିଡ ଇଥାଇଲ ଇଷ୍ଟର ସମୂହ (ଇଂରାଜୀ ଭାଷାରେ Omega-3 acid ethyl esters ) ହେଉଛି ଓମେଗା-3 ଫ୍ୟାଟି ଏସିଡ୍ ଇକୋସାପେଣ୍ଟେନୋଇକ ଏସିଡ (ଇପିଏ) ଏବଂ ମାଛ ତେଲରେ ମିଳୁଥିବା ଡୋକୋସାହେକ୍ସେନୋଇକ ଏସିଡ (DHA) ମିଶ୍ରଣ । ଖାଦ୍ୟପେୟର ପରିବର୍ତ୍ତନ ସହିତ, ସେଗୁଡ଼ିକ ଉଚ୍ଚ ରକ୍ତ ଟ୍ରାଇଗ୍ଲିସେରାଇଡ ଚିକିତ୍ସା ପାଇଁ ବ୍ୟବହୃତ ହୁଏ ଯାହାଦ୍ୱାରା ଅଗ୍ନାଶୟ ପ୍ରଦାହ ରୋଗର ଆଶଙ୍କା ହ୍ରାସ ହୋଇପାରେ । ସେଗୁଡିକ ସାଧାରଣତଃ ଷ୍ଟାଟିନ୍ ଅପେକ୍ଷା କମ୍ ପସନ୍ଦ କରାଯାଏ ଏବଂ ଏନଏଚଏସ ସ୍କଟଲ୍ୟାଣ୍ଡଦ୍ୱାରା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ କାରଣ ହୃଦଘାତର ଆଶଙ୍କା ହ୍ରାସ କରିବା ସମର୍ଥନ କରେନାହିଁ ।    ଓମେଗା-୩ ଏସିଡ ଇଥାଇଲ ଇଷ୍ଟର ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଢକାର, ବାନ୍ତି, ଏବଂ ପେଟ ବ୍ୟଥା ହୋଇପାରେ ।   ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଆନାଫାଇଲକ୍‌ସିସ ହୋଇପାରେ । ଗର୍ଭାବସ୍ଥାରେ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନ ଥିବାବେଳେ କେତେକ ଓମେଗା-୩ ଫ୍ୟାଟି ଏସିଡ ଉପକାରୀ ହେବା ଦେଖାଯାଏ । ଏହା କିପରି କାମ କରେ ତାହା ସଂପୂର୍ଣ୍ଣ ସ୍ପଷ୍ଟ ନୁହେଁ ।

୨୦୦୦ ମସିହାରେ ୟୁରୋପୀୟ ୟୁନିଅନରେ ଏବଂ ୨୦୦୪ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଓମେଗା-୩ ଏସିଡ ଇଥାଇଲ ଇଷ୍ଟର ଔଷଧ ଅନୁମୋଦନ କରାଯାଇଥିଲା ।   ଏହା ଏକ ବଂଶଗତ ବା ଜେନେରିକ ଔଷଧ ଏବଂ କାଉଣ୍ଟର ଉପରେ ଉପଲବ୍ଧ ।  ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏକ ମାସ ଔଷଧ ଯୋଗାଣ ମୂଲ୍ୟ ୬ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୭.୫୦ ଡଲାର ଅଟେ । ୨୦୧୭ରେ, ଏହା ଆମେରିକାର ୧୫୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ